CELEX: 22011D0165
Language: da
Date: 2011-12-19 00:00:00
Title: Det Blandede EØS-udvalgs afgørelse nr. 165/2011 af 19. december 2011 om ændring af bilag XIII (Transport) til EØS-aftalen

15.3.2012   
            
            
               DA
            
            
               Den Europæiske Unions Tidende
            
            
               L 76/57
            
         DET BLANDEDE EØS-UDVALGS AFGØRELSE
   Nr. 165/2011
   af 19. december 2011
   om ændring af bilag XIII (Transport) til EØS-aftalen
   DET BLANDEDE EØS-UDVALG HAR —
   under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt »aftalen«, særlig artikel 98, og
   ud fra følgende betragtninger:
   
               (1)
            
            
               Bilag XIII til aftalen blev ændret ved Det Blandede EØS-udvalgs afgørelse nr. 152/2011 af 2. december 2011 (1).
            
         
               (2)
            
            
               Europa-Parlamentets og Rådets forordning (EF) nr. 549/2004 af 10. marts 2004 om rammerne for oprettelse af et fælles europæisk luftrum, Europa-Parlamentets og Rådets forordning (EF) nr. 550/2004 af 10. marts 2004 om udøvelse af luftfartstjenester i det fælles europæiske luftrum, Europa-Parlamentets og Rådets forordning (EF) nr. 551/2004 af 10. marts 2004 om organisation og udnyttelse af det fælles europæiske luftrum og Europa-Parlamentets og Rådets forordning (EF) nr. 552/2004 af 10. marts 2004 om interoperabilitet i det europæiske lufttrafikstyringsnet blev indarbejdet i aftalen med landespecifikke tilpasninger ved Det Blandede EØS-udvalgs afgørelse nr. 67/2006 af 2. juni 2006 (2).
            
         
               (3)
            
            
               Europa-Parlamentets og Rådets forordning (EF) nr. 1108/2009 af 21. oktober 2009 om ændring af Europa-Parlamentets og Rådets forordning (EF) nr. 216/2008 for så vidt angår flyvepladser, lufttrafikstyring og luftfartstjenester, og om ophævelse af Europa-Parlamentets og Rådets direktiv 2006/23/EF (3) skal indarbejdes i aftalen.
            
         
               (4)
            
            
               Europa-Parlamentets og Rådets direktiv 2006/23/EF (4), som er indarbejdet i aftalen, ophæves ved forordning (EF) nr. 1108/2009, men bør fortsat finde anvendelse indtil og ophæves i henhold til aftalen med virkning fra den dag, hvor de foranstaltninger, der er omhandlet i artikel 8c, stk. 10, i forordning (EF) nr. 216/2008 som ændret ved forordning (EF) nr. 1108/2009, bliver gældende i henhold til aftalen —
            
         VEDTAGET DENNE AFGØRELSE:
   Artikel 1
   I bilag XIII til aftalen foretages følgende ændringer:
   
               1)
            
            
               Følgende led indsættes i punkt 66n (Europa-Parlamentets og Rådets forordning (EF) nr. 216/2008):
               
                           »—
                        
                        
                           
                              32009 R 1108: Europa-Parlamentets og Rådets forordning (EF) nr. 1108/2009 af 21. oktober 2009 (EUT L 309 af 24.11.2009, s. 51).«
                        
                     
         
               2)
            
            
               Følgende indsættes i punkt 66z (Europa-Parlamentets og Rådets direktiv 2006/23/EF):
               »Direktivets bestemmelser gælder i forbindelse med nærværende aftale med følgende tilpasning:
               Dette direktiv gælder indtil den dag, hvor de foranstaltninger, der er omhandlet til i artikel 8c, stk. 10, i Europa-Parlamentets og Rådets forordning (EF) nr. 216/2008 som ændret ved Europa-Parlamentets og Rådets forordning (EF) nr. 1108/2009, bliver gældende i henhold til aftalen.«
            
         
               3)
            
            
               Teksten i punkt 66z (Europa-Parlamentets og Rådets direktiv 2006/23/EF) skal slettes med virkning fra den dag, hvor de foranstaltninger, der er omhandlet i artikel 8c, stk. 10, i Europa-Parlamentets og Rådets forordning (EF) nr. 216/2008 som ændret ved Europa-Parlamentets og Rådets forordning (EF) nr. 1108/2009, bliver gældende i henhold til aftalen.
            
         Artikel 2
   Den islandske og den norske udgave af Europa-Parlamentets og Rådets forordning (EF) nr. 1108/2009, der offentliggøres i Den Europæiske Unions Tidendes EØS-tillæg, er begge autentiske.
   Artikel 3
   Denne afgørelse træder i kraft den 20. december 2011, forudsat at Det Blandede EØS-udvalg har modtaget alle meddelelser i henhold til aftalens artikel 103, stk. 1 (5), eller den dag, hvor Det Blandede EØS-udvalgs afgørelse nr. 163/2011 af 19. december 2011 (6) træder i kraft, hvis dette sker senere.
   Artikel 4
   Denne afgørelse offentliggøres i Den Europæiske Unions Tidendes EØS-afsnit og EØS-tillæg.
   
      Udfærdiget i Bruxelles, den 19. december 2011.
      
         
            På Det Blandede EØS-udvalgs vegne
         
         Kurt JÄGER
         
            Formand
         
      
   
   
      (1)  Se side 36 i denne EUT.
   
      (2)  EUT L 245 af 7.9.2006, s. 18.
   
      (3)  EUT L 309 af 24.11.2009, s. 51.
   
      (4)  EUT L 114 af 27.4.2006, s. 22.
   
      (5)  Ingen forfatningsmæssige krav angivet.
   
      (6)  Se side 51 i denne EUT.